laion/Wikipedia-Exotic huggingface dataset:
অংশুলা কান্ত

অংশুলা কান্ত (ইংরেজি: Anshula Kant, জন্ম: ৭ই সেপ্টেম্বর ১৯৬০) একজন ভারতীয় ব্যাংক-পরিচালক। বর্তমানে তিনি বিশ্বব্যাংক গ্রুপের মুখ্য আর্থিক কর্মকর্তা ও ব্যবস্থাপনা পরিচালক। ২০১৯ সালের ১২ জুলাই তারিখে তিনি এই পদে নিয়োগপ্রাপ্ত হয়েছেন। এর আগে ২০১৮ সালের ৭ই সেপ্টেম্বর তারিখ থেকে ২০১৯ সালের ৩১শে আগস্ট পর্যন্ত তিনি ভারতীয় স্টেট ব্যাংকের ব্যবস্থাপনা পরিচালক পদে অধিষ্ঠিত ছিলেন। তিনি ভারতের উত্তরাখণ্ডের রুরকির অধিবাসী। ১৯৬০ সালের ৭ সেপ্টেম্বর তারিখে ভারতের উত্তরাখণ্ডের রুরকিতে অংশুলা কান্তের জন্ম হয়েছিল। তিনি ১৯৭৯ সালে নয়াদিল্লীর লেডি শ্রীরাম কলেজ থেকে অর্থনীতি বিভাগে স্নাতক ডিগ্রী অর্জন করেছিলেন। তারপর ১৯৮১ সালে তিনি দিল্লী স্কুল অব ইকোনমিক্স থেকে অর্থনীতিতে স্নাতকোত্তর ডিগ্রী লাভ করেন। তিনি ইন্ডিয়ান ইনস্টিটিউট অব ব্যাংকার্সের একজন স্বীকৃতিপ্রাপ্ত সহযোগী। ১৯৮৩ সালে অংশুলা কান্ত ভারতীয় স্টেট ব্যাংকে একজন শিক্ষানবিস কর্মকর্তা হিসাবে যোগদান করেছিলেন। পরবর্তীকালে তিনি এসবিআই-এর মুখ্য মহাব্যবস্থাপক (মহারাষ্ট্র ও গোয়া শাখা), রাষ্ট্রীয় ব্যাংকিং গ্রুপের কার্যপ্রণালীর উপ-ব্যবস্থাপনা পরিচালক ‌ও এসবিআই সিঙ্গাপুর শাখার মুখ্য কার্যনির্বাহী পদে অধিষ্ঠিত ছিলেন। ২০১৮ সালের সেপ্টেম্বর মাসে তিনি দুবছর যাবৎ এসবিআই-এর ব্যবস্থাপনা পরিচালক ও ব্যাংকবোর্ডের সদস্য ছিলেন। ২০১৯ সালের ১২ জুলাই তারিখে তাঁকে বিশ্ব ব্যাংক গ্রুপের মুখ্য আর্থিক কর্মকর্তা ও ব্যবস্থাপনা পরিচালক হিসাবে নিযুক্ত করা হয়েছে। তিনি উদ্বৃত্তপত্র (ব্যালেন্স শীট) ও ব্যাংকিং গ্রুপে আর্থিক কর্মকর্তা ও বিপদাশঙ্কা ব্যবস্থাপনার দায়িত্বে দায়বদ্ধ। ২০১৯ সালের ৭ অক্টোবর তারিখ থেকে তাঁর কার্যকাল আরম্ভ হয়েছে। এই পদে অধিষ্ঠিত তিনি বিশ্বের প্রথম মহিলা। অংশুলা কান্ত উত্তর প্রদেশের বারাণসীর চার্টার্ড অ্যাকাউন্টেন্ট সঞ্জয় কান্তর সাথে বিবাহবন্ধনে আবদ্ধ হয়েছেন। সিদ্ধার্থ নামে তাঁদের একটি পুত্র ও নূপুর নামে একটি কন্যা রয়েছে। "Explained: Anshula Kant's journey from SBI to World Bank"। The Indian Express (ইংরেজি ভাষায়)। ১৩ জুলাই ২০১৯। সংগ্রহের তারিখ ১৩ জুলাই ২০১৯।  "SBI MD Anshula Kant appointed World Bank CFO and MD"। www.businesstoday.in। সংগ্রহের তারিখ ১৩ জুলাই ২০১৯।  Kumar, Sanjay (১৩ জুলাই ২০১৯)। "World Bank appoints Anshula Kant as MD, CFO"। BFSI (ইংরেজি ভাষায়)। সংগ্রহের তারিখ ১৩ জুলাই ২০১৯।  Bhakta, Pratik (২১ অক্টোবর ২০১৫)। "Meet SBI CFO Anshula Kant, the woman who busted myths and ran a bank like a start up"। The Economic Times। সংগ্রহের তারিখ ১৩ জুলাই ২০১৯।  "Who is Anshula Kant, the new State Bank of India (SBI) MD?"। Zee Business (ইংরেজি ভাষায়)। ১১ সেপ্টেম্বর ২০১৮। সংগ্রহের তারিখ ১৩ জুলাই ২০১৯।  "Anshula Kant appointed new SBI MD; to serve till September 2020"। www.businesstoday.in। সংগ্রহের তারিখ ১৩ জুলাই ২০১৯।  "Anshula Kant appointed SBI Managing Director: Here's her journey from Probationary Officer to MD"। The Financial Express (ইংরেজি ভাষায়)। ৭ সেপ্টেম্বর ২০১৮। সংগ্রহের তারিখ ১৩ জুলাই ২০১৯।  "Who is Anshula Kant — Indian banker appointed as MD and CFO of World Bank"। The Financial Express (ইংরেজি ভাষায়)। ১২ জুলাই ২০১৯। সংগ্রহের তারিখ ১৩ জুলাই ২০১৯।  "Fond of malai pua, World Bank's new CFO Anshula Kant has a strong Varanasi connection"। Hindustan Times (ইংরেজি ভাষায়)। ১৫ জুলাই ২০১৯। সংগ্রহের তারিখ ১৫ জুলাই ২০১৯।
সাইপ্রাস প্রযুক্তি বিশ্ববিদ্যালয়

সাইপ্রাস প্রযুক্তি বিশ্ববিদ্যালয় ( সিইউটি ) ( গ্রিক: Τεχνολογικό Πανεπιστήμιο Κύπρου বা "ΠΑ.ΠΑ.Κ.", ২০০৪ সালে প্রতিষ্ঠিত সাইপ্রাসের একটি বিশ্ববিদ্যালয়। ২০০৭-২০০৮ শিক্ষাবর্ষে এটিতে প্রথম শিক্ষার্থীদের নবীনবরণ হয়েছিল । সাইপ্রাসে উচ্চশিক্ষার শূন্যতা পূরণের উদ্দেশ্য নিয়ে এটি প্রতিষ্ঠিত হয়েছিলো। বিশ্ববিদ্যালয়টি তখন থেকে সাইপ্রাসে উচ্চ শিক্ষার বিভিন্ন বিষয়ে স্নাতক ও স্নাতকোত্তর পর্যায়ে ডিগ্রি প্রদান করে আসছে। এটি সাইপ্রাসের দ্বিতীয় বৃহত্তম শহর লিমাসলে অবস্থিত। ২০০৭ সালের সেপ্টেম্বরে সাইপ্রাসের তৎকালীন রাষ্ট্রপতি তাসসোস পাপাদোপল্লোস এর আনুষ্ঠানিক উদ্বোধন করেন। সাম্প্রতিক আন্তর্জাতিক বিশ্ববিদ্যালয়ের র‌্যাঙ্কিংয়ে সাইপ্রাস প্রযুক্তি বিশ্ববিদ্যালয় স্থান পেয়েছে: টাইমস এর একটি প্রতিবেদন অনুসারে উচ্চশিক্ষা বিশ্ব বিশ্ববিদ্যালয় র‌্যাঙ্কিং ২০১৮ - ২০১৯ এ বিশ্বের শীষস্থানীয় ৩০০-৩৫০ বিশ্ববিদ্যালয়ের মধ্যে সাইপ্রাস প্রযুক্তি বিশ্ববিদ্যালয় স্থান করে নিয়েছে। বিশ্ববিদ্যালয়টি ছয়টি অনুষদ এবং একটি ভাষা কেন্দ্র বিভাগ নিয়ে গঠিত: ভূ-প্রযুক্তি বিজ্ঞান এবং পরিবেশগত পরিচালনা অনুষদ কৃষি বিজ্ঞান প্রকৌশল ও প্রযুক্তি বিভাগের সহযোগিতায় গঠিত রাসায়নিক প্রকৌশল প্রোগ্রাম পরিচালনা ও অর্থনীতি অনুষদ হোটেল এবং পর্যটন ব্যবস্থাপনা বিভাগ বাণিজ্য, অর্থ ও স্থানান্তর বিভাগ আন্তঃশৃঙ্খলা ব্যবস্থাপনা প্রোগ্রাম যোগাযোগ ও মিডিয়া স্টাডিজ অনুষদ যোগাযোগ ও ইন্টারনেট স্টাডিজ বিভাগ গণযোগাযোগ বিভাগ স্বাস্থ্য বিজ্ঞান অনুষদ নার্সিং বিভাগ পুনর্বাসন বিজ্ঞান বিভাগ সাইপ্রাস ইন্টারন্যাশনাল ইনস্টিটিউট ফর এনভায়রনমেন্টাল অ্যান্ড পাবলিক হেলথ কলা ও ফলিত চারুকলা অনুষদ মাল্টিমিডিয়া এবং গ্রাফিক আর্টস বিভাগ চারুকলা বিভাগ প্রকৌশল ও প্রযুক্তি অনুষদ বৈদ্যুতিক প্রকৌশল বিভাগ, কম্পিউটার ইঞ্জিনিয়ারিং এবং তথ্য বিজ্ঞানসমূহ মেকানিকাল ইঞ্জিনিয়ারিং এবং পদার্থ বিজ্ঞান ও প্রকৌশল বিভাগ সিভিল ইঞ্জিনিয়ারিং এবং ভূতত্ত্ব বিভাগ ভাষা কেন্দ্র বিভাগ সাইপ্রাস প্রযুক্তি বিশ্ববিদ্যালয় ইউরোপের বিখ্যাত প্রযুক্তি বিশ্ববিদ্যালয়গুলোর আটটির মধ্যে একটি। অন্যগুলো হচ্ছে: রিগা প্রযুক্তি বিশ্ববিদ্যালয়(লাটভিয়া), সোফিয়া প্রযুক্তি বিশ্ববিদ্যালয় (বুলগেরিয়া), হচসচুল ডার্মস্ট্যাড, ফলিত বিজ্ঞান বিশ্ববিদ্যালয় (জার্মানি) ), ডাবলিন প্রযুক্তি বিশ্ববিদ্যালয় (আয়ারল্যান্ড), কার্টেজেনা পলিটেকনিক বিশ্ববিদ্যালয় (স্পেন), ট্রয়েস প্রযুক্তি বিশ্ববিদ্যালয় (ফ্রান্স), এবং ক্লুজ-নাপোকা প্রযুক্তি বিশ্ববিদ্যালয় (রোমানিয়া)। "Cyprus University of Technology to open officially on September 8"। Financial Mirror। ২৩ আগস্ট ২০০৭। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০০৭।  (archive article), 20 December 2003, The Cyprus Mail ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে "World University Rankings 2019"। ২১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।  "Cyprus University of Technology"। Cyprus University of Technology। ১১ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৮।  "Website - European University of Technology"। European University of Technology। ১১ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০২১।  দাপ্তরিক ওয়েবসাইট
জ্যোতি রাউত

জ্যোতি রাউত (জন্ম: ১৫ জুলাই, ১৯৬৫) একজন খ্যাতিমান ভারতীয় শাস্ত্রীয় নৃত্যশিল্পী, ওড়িশি নৃত্যশৈলীর শিক্ষক এবং নৃত্য পরিকল্পনাকার। জ্যোতি রাউত ভারতের ওড়িশার প্রত্যন্ত জোদা শহরতলীতে বেড়ে উঠেছিলেন। নাচের প্রতি আগ্রহ তাঁর শৈশব থেকেই ছিল, তিনি বিভিন্ন উৎসবে স্থানীয় আদিবাসী নৃত্যানুষ্ঠান দেখতে যেতেন। পরে তিনি ওড়িশার ভুবনেশ্বরের সংগীত ও নৃত্য কলেজ উৎকল সংগীত মহাবিদ্যালয় থেকে ওড়িশি নৃত্যে স্নাতকোত্তর ডিগ্রি লাভ করেন। ওড়িশার একটি মার্শাল আর্ট নৃত্য ধরন ছৌ নৃত্য নিয়ে পড়াশুনা ও পরিবেশনা করা প্রথম মহিলাদের মধ্যে তিনি একজন ছিলেন। ব্রিটিশ শাসনের অধীনে দেব দাসী (মন্দির নৃত্যশিল্পী) প্রথা শেষ হওয়ার পরে ১৯৯৩ সালে জ্যোতি রাউত ওড়িশার পুরীতে ভগবান জগন্নাথের জন্য পরিবেশনকারী প্রথম নৃত্যশিল্পী ছিলেন। ১৯৯৭ সালে তিনি ক্যালিফোর্নিয়া ভিত্তিক ওড়িশি নৃত্য বিদ্যালয় জ্যোতি কলা মন্দির প্রতিষ্ঠা করেছিলেন, যা বর্তমানে যুক্তরাষ্ট্রের ক্যালিফোর্নিয়ার ফ্রেমন্টে অবস্থিত। ২০১২ সালে, তিনি ভারতের ওড়িশার ভুবনেশ্বরের লিঙ্গিপুরে একটি শাখা প্রতিষ্ঠা করেছিলেন। জাতিগত নৃত্য উৎসব, সান ফ্রান্সিস্কো, ২০০৬ এর অসামান্য নৃত্য পরিকল্পনা। প্রাইড অফ ইন্ডিয়া জাতীয় পুরস্কার শ্রী ক্ষেত্র মাহারী, ওড়িশার পুরী। শ্রেষ্ঠা ওড়িয়ানী, কটক, ওড়িশা। ওএসএ, মার্কিন যুক্তরাষ্ট্র কর্তৃক কলাশ্রী অলিম্পিয়াড ওড়িশার নৃত্য শিরোমণি। মধুর ঝঙ্কার, ভুবনেশ্বর ওড়িশা কর্তৃক নৃত্য শ্রী রাজ্য পুরস্কার। ওড়িশা ডায়েরির "ওড়িশার জীবন্ত কিংবদন্তি পুরস্কার" ২০১৬ সালে, দুই মহাদেশে এই শিল্পরূপে তাঁর অবদানের জন্য ওড়িশার গুরু পঙ্কজ চরণ দাস ফাউন্ডেশন থেকে মাহারি পুরস্কার "Jyoti Kala Mandir College of Indian Classical Arts"।  Connection, Sumathi, Saigan। "Profiles - Jyoti Rout - light of Odissi by Shalini Goel"।  "Magic of Odissi dance by Jyoti Rout - My Theatre Cafe"। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।  Chakra, Shyamhari। "Jyoti Rout to open institute to promote Orissa culture"।  "Jyoti Kala Mandir"।  Bureau, Odisha Story। "Odisha Living Legends and Youth Inspiration Awards Announced – ODISHA STORY"। ৩০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।
রেবতী কৃষ্ণা

রেবতী কৃষ্ণা (তামিল: ரேவதி கிருஷ்ணா) হলেন একজন ভারতীয় বীণা বাদক। তিনি কর্ণাটকী শাস্ত্রীয় সঙ্গীতের পাশাপাশি হালকা সংগীত এবং চলচ্চিত্র সংগীত উভয় ক্ষেত্রেই তাঁর দক্ষতার জন্য খ্যাতিমান। চেলভাকুমার ও লক্ষ্মীর কন্যা রেবতী কৃষ্ণার শৈশবের নাম ছিল রেবতী চেলভাকুমার। রেবতীর ভাই, চন্দ্রন এখন অবসরপ্রাপ্ত কসমেটিক শল্যচিকিৎসক। রেবতী সুরকার ত্যাগরাজার শিষ্য বংশীয়। তাঁর প্রপিতামহ থিলাইস্থানম রামা আয়েঙ্গার ছিলেন ত্যাগরাজা সাধুর অনুগত শিষ্য। মাদুরাইয়ের থেরেলি রামস্বামী আয়েঙ্গারের কাছে কণ্ঠসুর সম্পর্কে প্রাথমিক প্রশিক্ষণ পাওয়ার পরে, তিনি ১২ বছর বয়সে হাতে তুলে নেন বীণা। তাঁর আগ্রহ দেখে তাঁর মা তাঁকে সুন্দরম আইয়ারের শিক্ষাধীন করেন। পরে তিনি শারদা শিবানন্দম এবং কে পি শিবানন্দমের অধীনে তাঁর বীণাবাদন শিল্পকে সূক্ষ্মতা প্রদান করেছিলেন। তিনি চলচ্চিত্রের গানে এবং মঞ্চে পরিবেশিত চলচ্চিত্রের গানেও বীণাবাদন করেছেন, যার কৃতিত্ব স্বরূপ তাঁর অনেক অডিও এবং ভিডিও অ্যালবাম রয়েছে। রজনীকান্ত, কমল হাসান এবং এ আর রহমানের সংগীতে তাঁর উপস্থাপনা ভক্তদের মধ্যে জনপ্রিয়। রাজভবনে তামিলনাড়ুর রাজ্যপাল পিএস রাম মোহন রাওয়ের সম্মানে বিশেষ বীণাবাদন। ভারতের রাষ্ট্রপতি ডঃ এ পি জে আবদুল কালামের জন্য বিশেষ পরিবেশনা। জুলাই ২০১২-এ বিশ্ব তামিল সম্মেলনে পরিবেশনা। ২০০৭ সালে দিল্লি-ভিত্তিক বীণা ফাউন্ডেশন এবং ইন্দিরা গান্ধী জাতীয় শিল্প কেন্দ্র কর্তৃক আয়োজিত বীণা নবরথীতে পরিবেশন করেছেন তিরুভাইয়ারুতে তায়াগরাজ আরাধনে নিয়মিত পরিবেশন করেন। বীণায় শ্রেষ্ঠত্বের জন্য কালাইমামণি পুরস্কার কুমার গন্ধর্ব পুরস্কার ২০০৮ Subramaniam, V. (২২ ডিসেম্বর ২০০৯)। "Traditional essays…" – www.thehindu.com-এর মাধ্যমে।  "The Hindu : Flair for music"। hindu.com। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।  Venkatramanan, Geetha (৪ ফেব্রুয়ারি ২০১১)। "Striking the right chord" – www.thehindu.com-এর মাধ্যমে।  thsgp। "The Hindu : A rare honour"। www.hindu.com। ৩০ ডিসেম্বর ২০০৩ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।  Ramadevi, B. (১ জুলাই ২০১০)। "Rich in content and technique" – www.thehindu.com-এর মাধ্যমে।  "'Veena Navarathri' inaugurated"। ১২ সেপ্টেম্বর ২০০৭ – www.thehindu.com-এর মাধ্যমে।  "Nutshell"। ৯ মে ২০০৮ – www.thehindu.com-এর মাধ্যমে।
শশী বাধোয়া

শশী বাধবা (ইংরেজি: Shashi Wadhwa, জন্ম: ৩০ জুলাই, ১৯৪৮) একজন ভারতীয় চিকিৎসাবিজ্ঞানী। ২০১২ সালে তিনি নয়াদিল্লীতে অবস্থিত সর্বভারতীয় চিকিৎসা বিজ্ঞান প্রতিষ্ঠানের দেহতত্ত্ব বিভাগের ডিন পদে অধিষ্ঠিত হন। তাঁর মুখ্য গবেষণার বিষয় হচ্ছে বিকাশমূলক স্নায়ুজীববিজ্ঞান, পরিমাণগত রূপবিজ্ঞান ও ইলেকট্রন মাইক্রোস্কোপি। তাঁর গবেষণা বিষয়বস্তু মূলত বিকাশশীল মানব মস্তিষ্ক। ১৯৯০ সালে তিনি শান্তি স্বরূপ ভটনাগর পুরস্কার লাভ করেন। শশী বাধবা ১৯৭০ সালে মধ্য প্রদেশের জব্বলপুর মেডিকেল কলেজ থেকে চিকিৎসাবিজ্ঞানে স্নাতক ডিগ্রী লাভ করেছিলেন। তারপর তিনি স্নাতকোত্তর অধ্যয়নের জন্য নয়াদিল্লীর সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব বিভাগে যোগদান করেছিলেন। এখান থেকেই তিনি এমএস ও পিএইচডি ডিগ্রী অর্জন করেছিলেন। শশী বাধবা অধ্যাপক হিসাবে অবসর গ্রহণ করার আগে পর্যন্ত সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব অনুষদের সাথে জড়িত ছিলেন। তিনি ১৯৭২ সালে দিল্লীর সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব বিভাগে যোগদান করে অবশেষে ২০১২ সালে এই বিভাগের ডিন পদ লাভ করেছিলেন। তিনি ১৯৭২ সাল থেকে এখান থেকে এমএসসি, এমএস ও পিএইচডি, স্নাতক ও স্নাতকোত্তর শিক্ষা এবং প্রশিক্ষণের জন্য জড়িয়ে ছিলেন। তাঁর গবেষণাপত্র ৬৭টি আন্তর্জাতিক ও ৩৭টি রাষ্ট্রীয় পত্রিকায় প্রকাশিত হয়েছে। তদুপরি তিনি ২৭টি গ্রন্থঅধ্যায় ও ১৩টি গ্রন্থ সম্পাদনা বা সহ-সম্পাদনা করেছেন। তাঁর গবেষণার মুখ্য আগ্রহ হচ্ছে বিকাশমূলক স্নায়ুজীববিজ্ঞান, পরিমাণগত রূপতত্ত্ব ‌ও ইলেক্ট্রন মাইক্রোস্কোপি। তাঁর গবেষণাগার মুখ্যতঃ বিকাশশীল মানব মস্তিষ্কের উপরে মনোনিবেশ করেছে। সেখানে মানব মেরুদণ্ড, দৃশ্যমান পথ, সেরিবেলার নিউক্লিয়াই ও মানব মূত্রাশয়ের স্বায়ত্তশাসনিক অভ্যন্তরীণকরণ অধ্যয়ন করা হচ্ছে। তাঁর গবেষণা রোগ সম্বন্ধীয় সামগ্রী ও প্রাণীর পরীক্ষার সাথে তুলনা করার জন্য ভূমিগত তথ্য প্রদান করার সাথে আণবিক স্তরে এই অঞ্চলের বিকাশে জড়িত প্রক্রিয়াগুলোকে ভালভাবে বুঝতে সহায়তা করেছে। রাষ্ট্রীয় চিকিৎসা বিজ্ঞান একাডেমীর নির্বাচিত সভ্য শশী তাঁর কাজের জন্য বহু পুরস্কার ও সম্মান ভূষিত হয়েছেন। তিনি ১৯৯০ সালে বৈজ্ঞানিক গবেষণা পরিষদের শান্তি স্বরূপ ভটনাগর পুরস্কার ও ২০১৩ সালে বিকে বাছওয়াত আজীবন সাফল্য পুরস্কার লাভ করেছিলেন। এছাড়াও তিনি আন্তর্জাতিক মস্তিষ্ক গবেষণা সংগঠন, ইন্ডিয়ান গ্রুপ অফ ইন্টারন্যাশনাল সোসাইটি ফর স্টেরিওলজি, ভারতীয় স্নায়ুবিজ্ঞান একাডেমি, ভারতীয় ইলেক্ট্রন অণুবীক্ষণ সমাজ, দিল্লী অ্যাসোসিয়েশন ফর মর্ফোলজিকেল সাইন্সের আজীবন সদস্য। তিনি ১৯৯৯ সাল থেকে ভারতীয় কর্কট সমাজর সদস্য। "AIIMS Profile - Shashi Wadhwa"। সংগ্রহের তারিখ ১৬ মার্চ ২০১৪।  "City briefs : Shashi Wadhwa is new dean of AIIMS - Indian Express"। Archive.indianexpress.com। ২০১২-০৫-০৫। সংগ্রহের তারিখ ২০১৪-০৩-১৬।  "Neuro Science Academy Profile - Shashi Wadhwa" (পিডিএফ)। ১৬ মার্চ ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০১৪।  "Fellowship - Search Result"। ias.ac.in। সংগ্রহের তারিখ ২০১৪-০৩-১৬।  "List of Fellows - NAMS" (পিডিএফ)। National Academy of Medical Sciences। ২০১৬। সংগ্রহের তারিখ ১৯ মার্চ ২০১৬।
নিদুমোলু সুমথি

নিদুমোলু সুমথি (ইংরেজি: Nidumolu Sumathi, জন্ম: ১৬ অক্টোবর ১৯৫০) বা দণ্ডমুদি সুমথি রাম মোহন রাও একজন ভারতীয় ঘাতবাদ্যযন্ত্র বাদক। তিনি মৃদঙ্গবাদক হিসাবে বিশেষ পারদর্শিতা অর্জন করেছেন। তিনি মৃদঙ্গগুরু শ্রী দণ্ডমুদি রাম মোহন রাওয়ের পত্নী। তিনি ভারতের প্রথম মহিলা মৃদঙ্গবাদকদের মধ্যে একজন ও প্রথম মহিলা লয় ঘরানার শিল্পী। পুরুষশাসিত মৃদঙ্গ বাদ্যের জগতে তিনি ভারতের প্রথম মহিলা মৃদঙ্গবাদক শিল্পী। সুমথি ২০২১ সালে ভারতের চতুর্থ সর্বোচ্চ বেসামরিক সম্মান পদ্মশ্রী লাভ করেছেন। ১৯৫০ সালের ১৬ অক্টোবর তারিখে অন্ধ্র প্রদেশের পশ্চিম গোদাবরী জেলার এলুরুতে দণ্ডমুদি সুমথি রাম মোহন রাওয়ের জন্ম হয়েছিল। তাঁর পিতা শ্রী নিদুমোলু রাঘবাইয়া ও মাতা শ্রীমতী নিদুমোলু ভেঙ্কটরত্নম্মালৈ। মাত্র ৬ বছর বয়স থেকে সুমথি তাঁর বাবার কাছে মৃদঙ্গ বাজানো শিখেছিলেন। তাঁর বাবা একজন মৃদঙ্গ বিদ্বান ছিলেন। ২০০৩ সালে তিনি তাঁর গুরু শ্রী দণ্ডমুদি রাম মোহনের সাথে বিবাহবন্ধনে আবদ্ধ হন। সুমথি তাঁর স্বামীর মতই আকাশবাণীর "এ-টপ" গ্রেড শিল্পী হিসাবে পরিগণিত হন। তিনি এই শ্রেণীতে অন্তর্ভুক্ত হওয়া প্রথম মহিলা মৃদঙ্গবাদক। এর মধ্য দিয়ে তাঁরা ভারতের একমাত্র এ-টপ গ্রেড মৃদঙ্গবাদক দম্পতি হিসাবে খ্যাত হয়েছেন। ২০০০ সালে তিনি ঘাতবাদ্য মৃদঙ্গ প্রচারের উদ্দ্যেশ্যে "লয় বেদিকা" নামর একটি সংগঠন স্থাপন করেছিলেন। শিক্ষার্থীদের জন্য প্রতিযোগিতার আয়োজন করা হত। অনেক প্রখ্যাত বিদ্বানকে তিনি "লয় প্রবীন" উপাধি প্রদান করেছিলেন। তিনি অনেক পুরস্কার ও সম্মাননা এবং সংবর্ধনা লাভ করেছেন। তিনি ২০১০ সালে ভারতের রাষ্ট্রপতির কাছ থেকে সংগীত নাটক একাডেমী পুরস্কারে সম্মানিত হয়েছিলেন। এই সম্মাননা পুরস্কার লাভ করা একমাত্র মহিলা মৃদঙ্গশিল্পী তিনি। তাঁকে ২০১৫ সালে অন্ধ্র প্রদেশ সরকার "উগাদি পুরস্কারম" এ সম্মানিত করেছিল। সংগীতক্ষেত্রে অসামান্য অবদানের জন্য ভারত সরকার তাঁকে ২০২১ সালে ভারতের চতুর্থ সর্বোচ্চ বেসামরিক সম্মান পদ্মশ্রী প্রদান করে। ১৯৭৪ ও ১৯৭৬ সালে দুবার মাদ্রাজ সংগীত একাডেমী থেকে শ্রেষ্ঠ মৃদঙ্গবাদক পুরস্কার ১৯৮৫ সালে সংগীত একাডেমি থেকে পালানি সুব্রহ্মণ্য পিল্লাই স্মারক পুরস্কার ২০০৫ সালে চেন্নাইয়ের ভারতীয় ফাইন আর্টস সোসাইটি থেকে শ্রেষ্ঠ মৃদঙ্গ বাদক পুরস্কার ২০০৮ সালে নয়াদিল্লীর আন্তর্জাতিক প্রকাশন গৃহ থেকে ভারতের শ্রেষ্ঠ নাগরিক পুরস্কার ২০০৯ সালে সংগীত নাটক একাডেমী পুরস্কার ২০১৩ সালে চেন্নাইয়ের গুরুভায়ুর ডোরাই ট্রাস্ট থেকে গুরুভায়ুর ডোরাই ট্রাস্ট পুরস্কার ২০১৫ সালে অন্ধ্র প্রদেশ সরকার থেকে উগাদি পুরস্কার ২০১৬ সালে ব্যাঙ্গালোরের পারকাসিভ আর্টস সেন্টার থেকে পালানি সুব্রহ্মণ্য পিল্লাই স্মারক পুরস্কার ২০২১ সালে পদ্মশ্রী মৃদঙ্গ শিরোমণি মৃদঙ্গ মহারাণী নধ ভগীরথ মৃদঙ্গলয় বিদ্যাসাগর মৃদঙ্গ বিন্যাস কলাভারতী সুনাদ সুধানিধি শ্রীমুখ মৃদঙ্গ বিদ্যামণি "Four artistes from Telugu states honoured with Padma Shri"। The News Minute (ইংরেজি ভাষায়)। ২০২১-০১-২৫। সংগ্রহের তারিখ ২০২১-০১-২৯।  "Into a man's world - The Hindu"। সংগ্রহের তারিখ ১৪ ফেব্রুয়ারি ২০২১।  Rao, P. Krishna (২০২১-০১-২৭)। "Covid-19 paralysed everything but not music"। www.thehansindia.com (ইংরেজি ভাষায়)। সংগ্রহের তারিখ ২০২১-০১-২৯।  Kumar, Ranee (২০১১-০৬-০৯)। "Into a man's world"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-০১-২৯।  "Mridanga Vidushi honoured | Andhra Pradesh First"। hyderabadfirst.in (ইংরেজি ভাষায়)। সংগ্রহের তারিখ ২০২১-০১-২৯।
বাথৌ ধৰ্ম

বাথৌ ধর্ম (হিন্দি: बाथौ) বড়ো জনগোষ্ঠী ও কাছারি সম্প্রদায়ের জাতিগত ধর্ম। বাথৌ (বা=পাঁচ; থৌ=গভীর) নামটির অর্থ হচ্ছে পাঁচটি নীতি। এই ধর্মের পাঁচটি মূলনীতি হল: বার (বাতাস), অর (আগুন), হা (পৃথিবী), দ্বি (জল) ও অখরাং (ইথার)। প্রধান দেবতা বাথৌবরাই (বরাই-"বয়স্ক") নামে পরিচিত। বিশ্বাস করা হয় যে সর্বব্যাপী ও সর্বজ্ঞ বাথৌবরাই এই পাঁচটি নীতি তৈরি করেছিল। অন্যান্য ছোটখাটো দেব-দেবী থাকলেও তাকেই মূল দেবতা জ্ঞান করা হয়। বাথৌবারাই অদেখা ও অদৃশ্য। দ্বিতীয় সর্বাধিক গুরুত্বপূর্ণ দেবতা হল মাইনাও। সে দেবতা বাথৌবারাইয়ের স্ত্রী এবং তাকে "কৃষিজমির রক্ষক" হিসাবে বিবেচনা করা হয়। এক বিজ্ঞপ্তি অনুযায়ী জানা গেছে যে বাথৌ ধর্মকে ভারতীয় ধর্মবৈচিত্র্যের একটি অঙ্গ হিসাবে অন্তর্ভুক্ত করা হবে। বড়ো জাতির মাঝে সিজৌ গাছ ব্যবহারের প্রথা অতীত থেকেই চলে আসছে। বড়োরা বাথৌ পূজাতে এই গাছটিকে ব্যবহার করে। তাই বাথৌ ধর্মের সাথে গাছটি বেশ সম্পর্কিত। বড়োরা বাড়ির উঠোনের দক্ষিণপূর্ব কোণে সিজৌয়ের চারা রোপন করে। তারা এর চারপাশে ১৮ জোড়া বাঁশের বেত/কাঠি বা কঞ্চিকে পাঁচটি জায়গায় গিঁট দিয়ে বাঁধে। প্রতিটি বাঁধন একেকজন উপ দেব-দেবীকে নির্দেশ করে। নিচের দিক থেকে পাঁ‌চটি বাধঁন যথাক্রমে জন্ম, যন্ত্রণা, মৃত্যু, বিবাহ ও শান্তি/আনন্দকে চিহ্নিত করে। সিজৌ গাছের বৈজ্ঞানিক নাম- Euphorbia antiquorum, এটি ইউফরবিয়া (Euphorbia) প্রজাতির একপ্রকার রসাল বনৌষধি গাছ। ক্যাকটাসের মতো দেখতে হলেও সিজৌ ক্যাকটাস প্রজাতির অন্তর্গত নয়। (Endle 1911)তে ঘরোয়া ও সম্প্রদায়ী ভগবানের মাঝে পার্থক্যগুলো উল্লেখ করা হয়েছে। ঘরোয়া ভগবানের তালিকায় রয়েছে বাথৌবরাই, মাইনাও, চং বরাই/বুরাই ও বুরা বাঘ রাজা ইত্যাদি সকল জনপ্রিয় দেব-দেবতা। বড়োদের দ্বারা সিজৌ গাছকে বাথৌবরাই হিসেবে পূজা করার প্রথাটি আসামের গোয়ালপারা অঞ্চলে বিশেষ প্রসিদ্ধ। চং রাজাকে সাধারণতে ধাম নামে একটি ঘরের ভিতরে পূজা করা হয়। এই দেবতাই সাধারণত মহিলাদের দ্বারা বিশেষ করে মহিলাদের রজঃস্রাবের সময়ে পূজা গ্রহণ করে। পরে পূজার নৈবেদ্য সমূহ বাইরে এনে বাথৌ দেবতার প্রতিনিধিত্বকারী সিজৌ গাছের নিচে রাখা হয়। (Boro 2014:28) "...five ingredients of earth, water, air, fire and ether (ha, dwi, bar, or and okhrang). (Boro 2014:3) (Endle 1911, পৃ. 3) (Inside NE 2019-02-06) "The Bathouism or Bathou is symbolised by the Sijou plant (Boro 2014:3) (Endle 1911, পৃ. 35–36) (Endle 1911, পৃ. 36–37)
রাজাপুর সরকারি কলেজ

সরকারি রাজাপুর ডিগ্রী কলেজ বাংলাদেশের ঝালকাঠি জেলার রাজাপুর উপজেলার অন্তর্গত একটি সরকারি শিক্ষাপ্রতিষ্ঠান। ১৯৭০ সালে অধ্যাপক আঃ কুদ্দুস হাওলাদার কলেজ টি প্রতিষ্ঠিত করে।জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। কলেজটি ১৯৭০ সালে অধ্যাপক আঃ কুদ্দুস হাওলাদার উচ্চ মাধ্যমিক কলেজ হিসেবে প্রতিষ্ঠিত করে, ১৯৭৩ সালে বি.এ(পাস) কোর্স ও ১৯৭৩ সালে স্নাতক শ্রেনী খোলা হয়। ১ জুলাই ১৯৮২ (1982-07-01) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
সরকারি নলছিটি ডিগ্রী কলেজ

সরকারি নলছিটি ডিগ্রী কলেজ বাংলাদেশের ঝালকাঠি জেলার নলছিটি উপজেলার অন্তর্গত একটি সরকারি শিক্ষাপ্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে। কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৪ সালে বি.এ(পাস) কোর্স ও ১৯৮৫ সালে স্নাতক শ্রেনী খোলা হয়। ১ মার্চ ১৯৮৫ (1985-03-01) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
তফাজ্জল হোসেন মানিক মিয়া ডিগ্রী কলেজ

তফাজ্জল হোসেন মানিক মিয়া ডিগ্রী কলেজ বাংলাদেশের ঝালকাঠি জেলার কাঁঠালিয়া উপজেলার অন্তর্গত একটি সরকারি শিক্ষাপ্রতিষ্ঠান। ১৯৮৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে। কলেজটি ১৯৮৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৫ সালে বি.এ(পাস) কোর্স ও ১৯৯৩ সালে স্নাতক শ্রেনী খোলা হয়। ১ জুলাই ১৯৮৫ (1985-07-01) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
ঝালকাঠি সরকারি মহিলা কলেজ

ঝালকাঠি সরকারি মহিলা কলেজ বাংলাদেশের ঝালকাঠি জেলার ঝালকাঠি সদর উপজেলার অন্তর্গত একটি সরকারি শিক্ষাপ্রতিষ্ঠান। ১৯৮১ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে। কলেজটি ১৯৮১ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ১৯৮৭ সালে স্নাতক শ্রেনী খোলা হয়। ১ জুলাই ১৯৮৫ (1985-07-01) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
ভদ্ৰা

হিন্দুধৰ্মে ভদ্ৰা শব্দটি বিভিন্ন অর্থ ও বহু দেব-দেবীকে বুঝায়, যেমন- কুবেরের পত্নী, চন্দ্রের কন্যা, পর্বত ও দেবী দুর্গার এক সংগী। ভদ্ৰা বা যক্ষী, শ্ববি, রিদ্ধি ও কুবেরি হচ্ছে শুভ বিষয়ের দেবী, তাকে উপদেবতা কুবেরের পত্নী হিসাবে বৰ্ণনা করা হয়। ভদ্ৰা ও কুবেরের নলকুবের, মণিগ্রীব ও ময়ূরজা নামে তিনটি পুত্ৰ এবং মীনাক্ষী নামে একটি কন্যাসন্তান ছিল। পরে রাবণ যখন লংকা রাজ্য অধিগ্ৰহণ করে তিনি তার স্বামীর সাথে অলকাপুরীতে স্থানান্তরিত হয়েছিলেন। অন্য এক ব্যাখ্যা অনুযায়ী ভদ্রা ছিল চন্দ্রের কন্যা এবং উতথ্য নামের এক ঋষির সাথে তার বিয়ে হয়েছিল। Gopal, Madan (১৯৯০)। K.S. Gautam, সম্পাদক। India through the ages। Publication Division, Ministry of Information and Broadcasting, Government of India। পৃষ্ঠা 75। ওসিএলসি 500185831।  1) Bangala Bhasar Abhidhaan ( Dictionary of the Bengali Language) Shishu Sahitya Samsad Pvt Ltd. 32A, APC Road, Kolakata – 700009, Volume 1, p.151. (ed. 1994) Manorama Year Book (Bengali edition)Malyala Manorama Pvt. Ltd., 32A, APC Road, Kolkata- 700 009(ed.2012), p.153 "Archived copy"। ২০১২-১১-০৭ তারিখে মূল থেকে আর্কাইভ করা। সংগ্রহের তারিখ ২০১৮-১২-২৭।  Daniélou, Alain (1964). "Kubera, the Lord of Riches". The myths and gods of India. Inner Traditions / Bear & Company. pp. 135–7. Wilkins, W. J. (1990). Hindu Mythology, Vedic and Puranic. Sacred texts archive. pp. 388–93. আইএসবিএন ১-৪০২১-৯৩০৮-৪. Knapp, Stephen (2005). The Heart of Hinduism: The Eastern Path to Freedom, Empowerment and Illumination. iUniverse. pp. 192–3. আইএসবিএন ০-৫৯৫-৭৯৭৭৯-২. https://archive.org/details/puranicencyclopa00maniuoft/page/436/mode/2up Dalal, Roshen (২০১০)। Hinduism: An Alphabetical Guide (ইংরেজি ভাষায়)। Penguin Books India। আইএসবিএন 978-0-14-341421-6।